gl gl gl en gl ar lt gl gl it gl gl gl en so gl gl gl es eo gl gl gl gl en it it gl gl es en vi gl gl gl lt sv gl gl gl gl gl gl gl gl gl gl gl gl gl pt it gl en gl en gl gl en en gl gl en gl it en gl it de gl gl
Igrexa de Santa María de Lieiro
Igrexa de San Xulián do Castelo
Igrexa de Santiago de Sargadelos
Igrexa de San Román de Vilaestrofe
Igrexa de Santa María de Lieiro
Esta igrexa alberga unha imaxe singular da Virxe María: A MADRE DE DIOS DE LIEIRO, o nome deste templo en galego antigo. Ocupa o centro do retablo maior (s.XX), sobre o Sagrario, e é moi probable que sexa de finais do século XIII, a pesar do seu bo estado, xa que foi restaurada recentemente por unha especialista en románico. Trátase dunha virxe sedente, que porta no seu colo a Xesús neno; ela leva unha froita signo de fertilidade, e el un pergamiño do Evanxelio.
Todas as imaxes deste retablo son do autor modernista catalán Coixet, cuxo estilo gustou moito aos mariñeiros da mercante do noso pobo, que adquiriran en 1906 a imaxe da Virxe do Carme, que baixa ata o Porto todos os anos nas festas patronais que se celebran na súa honra. A visita seguiría pola dereita, para ver o altar das Ánimas co seu Santo Cristo, de traza inglesa (s XVII) e que, segundo contan, apareceu flotando no mar. No lado esquerdo atópase o altar de Santa Isabel, titular da festa do barrio de Lieiro; nel destaca a Inmaculada Nena, con total seguridade da escola de Gregorio Fernández.
No interior desta igrexa, entrando pola porta principal, aproximadamente no seu centro e a man dereita, atopamos unha lápida de pedra con dous escudos: un deles partido en dous por unha ornamentación vertical e a ambos lados con ormanetacións horizontais a diferente nivel, rematado por baixo nunha flor de lis; mentres no outro escudo pódese diferenciar un cabalo pasante sobre auga, atravesado oblicuamente por dous toros de árbore, cunha flor de lis na parte superior e outra na parte inferiro. Ao redor desta lápida pódese ler unha inscrición incompleta, que se pode deber ao paso dos anos e na que se lee: (HIZOLA MA)RINO DE PEDROSA:RENOBOLA PEDRO MARINO DA BARA: SU BISNIETO: CON(DE), AÑO 1572
Preto da porta principal, a man dereita e pegado contra a parede, hai un banco grande cunha inscrición no seu respaldo: "BANCO ESPIÑEIRA". Este banco foi encargado a finais do século XVIII por D. Pedro López de Nodar y Espiñeira, para uso del e da súa familia. No ano 1882 solicitan os seus descendentes a Mondoñedo poder seguir empregándoa para uso familiar.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!